মিক্সোস্পোরোজেনেসিস
মিক্সোস্পোরোজেনেসিস(Myxosporogenesis) হল এমন একটি স্বতন্ত্র প্রোক্যারিওটিক গ্ৰাম-নেগেটিভ ব্যাকটেরিয়া মিক্সোব্যাক্টোরিয়াম জাতের এক প্রকার ব্যাক্টেরিয়ার জীবনচক্রের এক নির্দিষ্ট পর্যায়কে বোঝায়, যেখানে তারা স্পোর গঠনের মাধ্যমে অবদান রাখে। মিক্সোব্যাক্টেরিয়াম স্পোর গঠন ও বিকাশের সেই জৈবিক প্রক্রিয়া, যার মাধ্যমে তারা তাদের পরিবেশ ও প্রজনন ক্ষমতা অনুযায়ী নিজেদের গঠন বা আকার পরিবর্তন করে।মিক্সোব্যাকটেরিয়ামের (Myxobacterium) সমষ্টি ব্যাক্টেরিয়াম নির্দিষ্ট কিছু শর্তাধীনে এমন বহুকোষীয় কাঠামোগুলো দেখা যায়। উদাহরণস্বরূপ, যখন অ্যামাইনো অ্যাসিডের সংকট থাকে, মিক্সোব্যাকটেরিয়া পারিপার্শ্বিক ব্যাকটেরিয়া কোষগুলোকে 'কোরাম সেনসিং'(Quorum sensing) প্রক্রিয়ায় শনাক্ত করতে পারে এবং প্রত্যেকে একে অপরের দিকে স্থানান্তরিত হয়ে ৫০০ মাইক্রোমিটার দীর্ঘ পর্যন্ত "ফ্রুটিং বডি" (Fruiting body) গঠন করতে পারে। ফ্রুটিং বডিতে আনুমানিক ১০০,০০০ ব্যাকটেরিয়া কোষ থাকে।এই ফ্রুটিং বডিগুলোর মধ্যে ব্যাকটেরিয়া পৃথক পৃথক কাজ সম্পাদন করে; উদাহরণস্বরূপ, দশটি কোষের মধ্যে একটি কোষ ফ্রুটিং বডির শীর্ষে পরিযাণ করে এবং একটি বিশেষায়িত সুপ্তাবস্থায় প্রভেদিত হয়, যে দশাকে মিক্সোস্পোর বলে।মিক্সোস্পোরোজেনেসিস কে মিক্সোস্পোর মরফোজেনেসিস(Mixospore morphogenesis) বলা হয়।